|  |  |
| --- | --- |
| เปิดประชุม | เวลา 09.30 น.  - เมื่อถึงเวลาประชุม ที่ประชุมพร้อมสมาชิกสภาอบต. ครบองค์ประชุม |
| นายคำนึง จันทร์คง  เลขานุการสภาฯ | - เชิญประธานสภาอบต. จุดธูปเทียนบูชาพระรัตนตรัย  - เชิญท่านประธานสภาฯ เปิดการประชุมและดำเนินการประชุมตามระเบียบ วาระการประชุม |
| นายวิเชียร สงเสนประธานสภาฯ | - กล่าวเปิดการประชุม และดำเนินการประชุมสภาฯ ตามระเบียบวาระดังนี้ |
| **ระเบียบวาระที่ 1** | **เรื่องที่ประธานแจ้งให้ทราบ**  ประกาศองค์การบริหารส่วนตำบลชะอวด เรื่อง ปิดการเรียนการสอนศูนย์พัฒนาเด็กเล็กสังกัดองค์การบริหารส่วนตำบลชะอวด ในสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) ในการระบาดระลอกเดือนเมษายน 2564 ตามคำสั่งจังหวัดนครศรีธรรมราช ที่ 2781/2564 เรื่อง เลื่อนการจัดการเรียนการสอน ตามปกติ (On Site) ซึ่งพบผู้ติดเชื้อระลอกใหม่เพิ่มขึ้นอย่างรวดเร็วและมีจำนวนมาก จากการประเมินสถานการณ์การแพร่ระบาดของโรคยังคงมีความต่อเนื่องและสถานการณ์ยังไม่คลี่คลาย ผู้ว่าราชการจังหวัดนครศรีธรรมราช โดยความเห็นชอบของคณะกรรมการโรคติดต่อจังหวัดนครศรีธรรมราช ตามมติที่ประชุมครั้งที่ 52 ปีงบประมาณ พ.ศ.2564 เมื่อวันที่17 สิงหาคม 2564 เป็นวันที่ 8 กันยายน 2564 เพื่อเป็นการเฝ้าระวัง ป้องกัน และควบคุมการแพร่ระบาดของโรคติดเชื้อไวรัสโคโรนา 2019 แก่เด็กเล็กมิให้เสี่ยงต่อการสัมผัสโรค ดังนั้นศูนย์พัฒนาเด็กเล็กองค์การบริหารส่วนตำบลชะอวดจึงขอเลื่อนการจัดการเรียน การสอนตามปกติ (On Site) จากวันที่ 24 สิงหาคม 2564 เป็นวันที่ 8 กันยายน 2564 หากมีการเปลี่ยนแปลงจะประกาศให้ทราบต่อไป |
| **ระเบียบวาระที่ 2** | **การพิจารณาให้ความเห็นชอบร่างข้อบัญญัติงบประมาณรายจ่าย**  **ประจำปีงบประมาณ พ.ศ.2565**  **วาระที่ 2 ขั้นแปรญัตติ** |
| นายวิเชียร สงเสน  ประธานสภาฯ | คณะกรรมการแปรญัตติ จำนวน 3 ท่าน  1. นายปรีดี จันทร์แก้ว ประธานกรรมการฯ  2. นายโสพล สงสว่าง กรรมการฯ  3. นายเสถียร วันรัตน์ เลขานุการฯ  ขอเชิญประธานกรรมการแปรญัตติรายงานการประชุมคณะกรรมการแปรญัตติ  ร่างข้อบัญญัติงบประมาณรายจ่ายประจำปีงบประมาณ พ.ศ.2565 ต่อสภา เชิญครับ |
| นายปรีดี จันทร์แก้ว  ส.อบต.ม.๒ | ท่านประธานสภา สมาชิกสภาอบต.ทุกท่าน  ตามที่ประชุมสภาสมัยสามัญ สมัยที่3(ครั้งที่1) เมื่อวันที่16 สิงหาคม 2564 ได้มีการตั้งคณะกรรมการแปรญัตติ กำหนดระยะเวลาเสนอคำแปรญัตติตั้งแต่วันที่ 17 – 19 สิงหาคม 2564 เวลาราชการ (08.30 - 16.30น.) คณะกรรมการแปรญัตติได้ประชุมเมื่อวันที่ 23 สิงหาคม 2564 เพื่อพิจารณาคำแปรญัตติปรากฏว่าไม่มีผู้เสนอคำแปรญัตติ ร่างข้อบัญญัติงบประมาณรายจ่ายประจำปีงบประมาณ พ.ศ.2565 แต่อย่างใด และที่ประชุมคณะกรรมการแปรญัตติมีมติเห็นชอบตามร่างข้อบัญญัติงบประมาณรายจ่าย  ประจำปีงบประมาณ พ.ศ.2565 ตามที่ท่านนายกอบต.ชะอวด ได้เสนอมา |
| **ที่ประชุม** | **รับทราบ** |
|  | **วาระที่ 3 ขั้นลงมติเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2565**  จะขอมติสภาโดยใช้วิธีเปิดเผยยกมือพ้นศีรษะ ท่านใดเห็นชอบให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2565  ขอให้ยกมือครับ  องค์ประชุม 15 ท่าน  - เห็นชอบ ๑๕ เสียง  - ไม่เห็นชอบ (ไม่มี)  - งดออกเสียง (ไม่มี) |
| **มติที่ประชุม** | **เห็นชอบเป็นเอกฉันท์ให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2565** |
| **ระเบียบวาระที่ 3** | **ญัตติการพิจารณารับมอบบ่อบาดาลและอุปกรณ์/สิ่งก่อสร้างส่วนควบที่เกี่ยวข้อง**  **(กองช่าง)** |
| นายวิเชียร สงเสน  ประธานสภาฯ | เชิญท่านนายกครับ |
| นายบุญฤทธิ์ แคล้วแก้ว  นายก อบต.  นายวิเชียร สงเสน  ประธานสภาฯ | ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่องการพิจารณารับมอบบ่อบาดาลและอุปกรณ์/สิ่งก่อสร้างส่วนควบที่เกี่ยวข้องให้กับทางราชการกระผมขอนำเสนอญัตติดังนี้  ด้วยได้รับแจ้งจากสำนักทรัพยากรน้ำบาดาล เขต 6 ตรัง ตามหนังสือที่ ทส 0713/ ว 1026 ลงวันที่ 4 สิงหาคม 2564 เรื่อง ขอส่งมอบบ่อน้ำบาดาลและอุปกรณ์ที่เกี่ยวข้อง โครงการจัดหาแหล่งน้ำบาดาลระยะไกลเพื่อแก้ปัญหาในพื้นที่แล้งซ้ำซากหรือน้ำเค็ม ประจำปีงบประมาณ พ.ศ.2564 ให้กับองค์การบริหารส่วนตำบลชะอวดเพื่อใช้ประโยชน์ ให้เป็นไปตามวัตถุประสงค์ของโครงการ ตามบันทึกการส่งมอบสิทธิ์การบริหารทรัพยากรน้ำ เลขที่ 054/2564 โดยขอส่งมอบครุภัณฑ์บ่อน้ำบาดาลและอุปกรณ์ที่เกี่ยวข้องเพื่อบริหารจัดการตามโครงการจัดหาแหล่งน้ำบาดาลระยะไกลเพื่อแก้ปัญหาในพื้นที่แล้งซ้ำซากหรือน้ำเค็ม ประจำปีงบประมาณ พ.ศ.2564 รหัสงบประมาณ 0900752025420011 ให้แก่องค์การบริหารส่วนตำบลชะอวด ซึ่งเป็นผู้รับผิดชอบในพื้นที่ ตามรายการ ดังนี้  ที่ตั้ง บ้านเนินอินทร์แก้ว หมู่ที่ 3 ตำบลชะอวด อำเภอชะอวด จังหวัดนครศรีธรรมราช  พิกัดโซน 47 N UTM E 612306 UTM N 882034 หมายเลขบ่อ 6306B029  พิกัดโซน 47 N UTM E 612159 UTM N 882029หมายเลขบ่อ 6306B027  พิกัดโซน 47 N UTM E 612177 UTM N 881784หมายเลขบ่อ 6306B028  0พิกัดโซน 47 P UTM E 612172 UTM N 881950หมายเลขบ่อ 6306B029  งบประมาณ 9,435,560.39 บาท/แห่ง  (เก้าล้านสี่แสนสามหมื่นห้าพันห้าร้อยหกสิบบาทสามสิบเก้าสตางค์)   |  |  |  | | --- | --- | --- | | ลำดับที่ | รายการพัสดุครุภัณฑ์/สิ่งก่อสร้าง | จำนวน (หน่วยนับ) | | 1 | บ่อน้ำบาดาล ขนาด 6 นิ้ว 150 ม.ม. | 4 (บ่อ) | | 2 | เครื่องสูบน้ำไฟฟ้าชนิดมอเตอร์จุ่มใต้ ขนาด 3 แรงม้า 220 โวลต์ 3 เฟส | 4 (ชุด) | | 3 | ถังเหล็กเก็บน้ำ ขนาดความจุ 100 ลูกบาศก์เมตร | 2 (ชุด) | | 4 | ถังกรองสนิมเหล็ก | 1 (ชุด) | | 5 | โรงสูบน้ำ พร้อมเครื่องสูบน้ำแบบหอยโข่ง ขนาด 5.5 แรงม้า 220  โวลต์ 3 เฟส | 2 (ชุด) | | 6 | หอถังเหล็กเก็บน้ำชนิดรักษาแรงดัน ขนาดความจุ 75 ลูกบาศก์เมตร | 1 (ชุด) | | 7 | จุดจ่ายน้ำถาวร | 1 (ชุด) | | 8 | การขยายเขตระบบไฟฟ้าส่วนภูมิภาค | 1 (ระบบ) | | 9 | ท่อกระจายน้ำ  -ท่อพีวีซี ขนาด 6 นิ้ว | 1,000 เมตร | | 10 | มาตรวัดปริมาณน้ำพร้อมอุปกรณ์ | 5 (ชุด) | | 11 | ป้ายโครงการ | 1 (ป้าย) |   ซึ่งตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 บทเฉพาะกาล มาตรา 122 ให้ระเบียบสำนักนายกรัฐมนตรี ว่าด้วยการพัสดุ พ.ศ.2535 หรือบรรดาระเบียบการบริหารพัสดุของหน่วยงานของรัฐอื่นที่ไม่อยู่ภายใต้บังคับของระเบียบสำนักนายกรัฐมนตรี ว่าด้วยการพัสดุ พ.ศ.2535 แล้วแต่กรณี ยังคงใช้ได้ต่อไปเท่าที่ ไม่ขัดกับพระราชบัญญัตินี้จนกว่าจะมีกฎกระทรวง ระเบียบ หรือประกาศในเรื่องนั้นๆ และตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ.2535 แก้ไขเพิ่มเติม (ฉบับที่ 9) พ.ศ.2553 ข้อ 9 ในกรณีที่มีผู้อุทิศพัสดุให้เป็นกรรมสิทธิ์แก่หน่วยการบริหารราชการส่วนท้องถิ่นหรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือภารติดพัน หน่วยการบริหารราชการส่วนท้องถิ่นจะรับเอาพัสดุหรือสิทธินั้นได้เมื่อได้รับความเห็นชอบจากสภาหน่วยบริหารราชการส่วนท้องถิ่นนั้น  ดังนั้น จึงเสนอญัตติมาเพื่อให้สภาองค์การบริหารส่วนตำบลชะอวดได้พิจารณาเห็นชอบรับมอบบ่อบาดาลและอุปกรณ์/สิ่งก่อสร้างส่วนควบที่เกี่ยวข้อง ดังกล่าวต่อไป  ท่านใดจะอภิปราย ในประเด็นใดอีกบ้าง เชิญครับ  -เมื่อไม่มี ขอมติสภาฯญัตติการพิจารณารับมอบบ่อบาดาลและอุปกรณ์/สิ่งก่อสร้างส่วนควบที่เกี่ยวข้อง (กองช่าง) ท่านใดรับมอบขอให้ยกมือครับ  - องค์ประชุม 15 ท่าน  - รับมอบ 15 เสียง  - ไม่รับมอบ - (ไม่มี)  - งดออกเสียง - (ไม่มี) |
| **มติที่ประชุม** | **รับมอบเห็นชอบเป็นเอกฉันท์** |
| **ระเบียบวาระที่4** | **เรื่อง การขอความเห็นชอบให้สร้างวัดจิกพนม หมู่ที่6 โดยไม่กระทบสิ่งแวดล้อม** |
| นายวิเชียร สงเสน  ประธานสภาฯ | เชิญท่านผู้ใหญ่ ประยูร ธรรมศิริ |
| นายประยูร ธรรมศิริ  ผู้ใหญ่ ม.6 | ท่านประธานสภา สมาชิกสภาอบต.ชะอวด ทุกท่าน  ผมขอชี้แจง บ้านจิกพนม เป็นหมู่บ้านหนึ่งของ ต.ชะอวด อ.ชะอวด จ.นครศรีธรรมราช ตั้งอยู่ทางทิศใต้ของที่ว่าการอำเภอชะอวด ห่างจากที่ว่าการอำเภอชะอวด เป็นระยะทางประมาณ 7.5 กิโลเมตร ประชากรที่ทำนุบำรุงที่พักสงฆ์จิกพนม ในบ้านจิกพนม และข้างเคียง มีจำนวนครัวเรือนประมาณ 350ครัวเรือน จำนวนประชากรประมาณ 1,200 คน มีประชากรส่วนใหญ่นับถือพระพุทธศาสนา ในอดีตประมาณ พ.ศ.2484 ในพื้นที่หมู่บ้านยังไม่มีวัด โดยการนำของกำนัน ต.ชะอวด และพุทธบริษัท อุบาสก อุบาสิกา บ้านจิกพนมและบ้านใกล้เคียง จึงได้ร่วมกันสร้างเสนาสนะในพระพุทธศาสนาในบริเวณบ้านจิกพนม หมู่ที่6 ตำบลชะอวด เพื่อที่จะได้มีสถานที่ถวายให้พระภิกษุอยู่จำพรรษา ช่วยดูแลพุทธสถาน เป็นแหล่งปฏิบัติธรรม และประกอบพิธีกรรมทางพระพุทธศาสนา เป็นศูนย์กลางการเผยแพร่หลักธรรม ฝึกอบรมปฏิบัติวิปัสสนากรรมฐานในพระพุทธศาสนา เป็นศูนย์รวมจิตใจของมวลพุทธศาสนิกชนในการประกอบกุศลกิจคุณงามความดีอันเป็นประโยชน์ต่อชุมชนและประเทศชาติ จวบจนปัจจุบัน จึงขอมติเห็นชอบจากสมาชิกสภา |
| นายวิเชียร สงเสน  ประธานสภาฯ | ท่านใดจะอภิปรายในเรื่องใดบ้างครับ เชิญครับ |
| นายทวี ภารชาตรี  ส.อบต.ม.5 | ท่านประธานสภา สมาชิกสภาอบต.ชะอวด ทุกท่าน  ผมมองว่า คนที่มีจิตใจสร้างวัดเป็นบุญกุศลอย่างยิ่งซึ่งวัดเป็นที่พักผ่อนหย่อนใจ พระพุทธศาสนาเป็นที่ยึดเหนี่ยวจิตใจ ผมเห็นด้วยครับ |
| นายโชคดี แพรกทอง  ส.อบต.ม.5 | ท่านประธานสภา สมาชิกสภาอบต.ชะอวด ทุกท่าน  ผมขอทำความเข้าใจว่า ตามเอกสารในข้อที่9 ตามที่ท่านผู้ใหญ่ได้เสนอมา การขอ ความเห็นชอบให้สร้างวัดจิกพนมโดยไม่กระทบสิ่งแวดล้อม ขอให้ใช้ข้อที่9 ในการขอมติเห็นชอบจากสภาครับ |
| นายวิเชียร สงเสน  ประธานสภาฯ  **มติที่ประชุม** | ท่านใดจะอภิปรายในประเด็นบ้างครับ  เมื่อไม่มี ขอมติสภาฯ การขอความเห็นชอบให้สร้างวัดจิกพนม หมู่ที่6 โดยไม่กระทบสิ่งแวดล้อม  ท่านใดเห็นชอบขอให้ยกมือครับ  - องค์ประชุม 15 ท่าน  - เห็นชอบ 15 เสียง  - ไม่เห็นชอบ - (ไม่มี)  - งดออกเสียง - (ไม่มี)  **เห็นชอบเป็นเอกฉันท์** |
| **ระเบียบวาระที่ 5** | **เรื่องอื่นๆ** |
| นายนิพนธ์ สุขขนาน  ส.อบต.ม.3 | ท่านประธานสภา สมาชิกสภาอบต.ชะอวด ทุกท่าน  การเก็บค่าน้ำประปา ม.3 ชาวบ้านประสานมาว่าขอให้เจ้าหน้าลงพื้นที่ไปเก็บค่าน้ำประปา ที่หอประชุมหมู่บ้านเนื่องจากชาวบ้านกลัวว่าจะเกินกำหนดระยะเวลาวันที่ต้องชำระครับ |
| นายวิเชียร สงเสน  ประธานสภาฯ | ขอแจ้งให้กับท่านสมาชิกทราบว่า ปกติแล้วที่ผ่านมาเจ้าหน้าที่ก็จะลงพื้นที่เก็บค่าน้ำ ที่หอประชุมหมู่บ้านทุกเดือน แต่ตอนนี้ด้วยสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) เจ้าหน้าที่จึงไม่สามารถลงพื้นที่เพื่อเก็บค่าน้ำได้ครับ |
| นายทวี ภารชาตรี  ส.อบต.ม.5 | ท่านประธานสภา สมาชิกสภาอบต.ชะอวด ทุกท่าน  ช่วงนี้เข้าหน้าฝน ถนนหลายสายเป็นหลุมบ่อ ขอให้เจ้าหน้าที่นำหินคลุกไปเพื่อดำเนินการซ่อมแซมครับ เพื่อแก้ปัญหาให้กับพี่น้องประชาชน |
| นายปรีดี จันทร์แก้ว  ส.อบต.ม.2 | ท่านประธานสภา สมาชิกสภาอบต.ชะอวด ทุกท่าน  ผมขอหารือ ในฐานะเจ้าหน้าที่ อสม. ด้วยสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) มีประชาชนที่ได้เดินทางมาจากพื้นที่เสี่ยงแต่ไม่กักตัว จึงอยากให้ใช้บรรทัดฐานเดียวกัน โดยให้ประชาชนที่เดินทางมาจากพื้นที่เสี่ยง เข้ามากักตัวที่ศูนย์ พักคอยของอบต. เพื่อได้ดำเนินการตรวจคัดกรองก่อน แต่ตอนนี้ยังมีประชาชนบางส่วน ที่เดินทางมาจากพื้นเสี่ยงแต่กักตัวที่บ้านของตัวเอง โดยอาศัยอยู่ร่วมกับครอบครัว และในกรณีที่ผู้ที่ออกจากโรงพยาบาลสนามมาแล้วแต่ยังต้องกักตัวอีก ในกรณีนี้ไม่ทราบว่าทางอบต.จะมีถุงยังชีพช่วยเหลือผู้ที่ออกมาจากโรงพยาบาลสนามหรือไม่ |
| นายคำนึง จันทร์คง  ปลัด อบต. | ท่านประธานสภา สมาชิกสภาอบต.ชะอวดทุกท่าน  ขอสอบถาม อสม.ในทางปฏิบัติว่าทางโรงพยาบาลสนามรองรับดูแลผู้ป่วยที่อยู่โรงพยาบาลสนาม เป็นหน้าที่ของสาธารณสุข อสม. ในการดูแลหรือไม่ ในส่วนของอบต.มีการจัดเตรียมศูนย์พักคอยที่ศูนย์พัฒนาเด็กเล็กของ อบต. ในเรื่องงบประมาณในการดูแลคงไม่เป็นปัญหา แต่จะต้องปรึกษาหารือถึงแนวทางปฏิบัติกันอีกครั้งหนึ่งครับ |
| นายวิเชียร สงเสน  ประธานสภาฯ | ท่านอื่นมีอะไรอีกบ้าง เชิญครับ |
| นายวิสุทธิ์ เกื้อสังข์  รองปลัด อบต. | ท่านประธานสภา สมาชิกสภาอบต.ชะอวดทุกท่าน  - ขอชี้แจงการดำเนินการตามมาตรการการควบคุมการแพร่ระบาดของโรคติดเชื้อไวรัส โคโรนา 2019 (COVID-19) ที่ทางจังหวัดได้มอบอำนาจให้องค์กรปกครองส่วนท้องถิ่นดำเนินการ  1. การจัดตั้งศูนย์กักตัวของบุคคลที่เดินทางมาจากพื้นที่เสี่ยงควบคุมสูงสุดและเข้มงวด  2. การจัดตั้งศูนย์พักคอย  - ขอชี้แจงในเรื่อง การจัดตั้งศูนย์กักตัวบุคคลที่เดินทางมาพื้นที่เสี่ยงควบคุมเข้มงวด 29 จังหวัด (สีแดงเข้ม) ถ้าเดินทางมาจากพื้นที่ดังกล่าวเข้ามาในพื้นที่ตำบลชะอวดจะต้องดำเนินการกักตัวเป็นระยะเวลา 14 วัน ซึ่งการกักตัวจะมี 2 แนวทาง  1. กรณีกักตัวที่บ้าน ที่พัก จะต้องแยกออกจากบุคคลอื่นอย่างชัดเจน  2. กรณีที่ไม่สามารถกักตัวที่บ้านได้ ไม่สามารถแยกออกจากสมาชิกครอบครัวได้ ต้องเข้า กักตัวที่ศูนย์กักตัวที่ทางอบต.จัดขึ้น (สวนสมเด็จเจ้าฟ้าจุฬาภรณ์) ซึ่งแนวทางต่างๆในการ กักตัว ทางอบต.ได้จัดทำประกาศจัดตั้งศูนย์กักตัว  และแนวทางการดำเนินการทั้งหมด ขั้นตอนที่1 บุคคลที่เดินทางมาจากพื้นที่เสี่ยงจะต้องติดต่อทางญาติ ว่าต้องการกลับเข้ามาในพื้นที่ของตำบลชะอวด และต้องแจ้งก่อนเดินทางอย่างน้อย 3 วัน ญาติรับแจ้งเสร็จต้องประสานงานกับผู้ใหญ่บ้าน เพื่อผู้ใหญ่บ้าน ได้ตรวจสอบบุคคลเบื้องต้นว่า บุคคลที่เข้ามาในพื้นที่ตำบลชะอวดจะต้อง  1. เป็นบุคคลที่มีภูมิลำเนาอยู่ในพื้นที่ตำบลชะอวด  2. บิดา มารดามีภูมิลำเนาอยู่ในตำบลชะอวด แต่เจ้าตัวย้ายไปอยู่ที่อื่น  3. บุคคลที่ไม่มีภูมิลำเนาอยู่ในตำบลชะอวดแต่มาอยู่ในตำบลชะอวด  และต้องแจ้งอสม.ที่รับผิดชอบในหมู่บ้านเพื่อที่จะรายงานต้นสังกัด เพราะในเบื้องต้น อสม.ต้องประสานหน่วยงานต้นสังกัด เพื่อทำการสอบสวนโรคก่อนการเดินทาง บุคคลที่มาจากพื้นที่เสี่ยงจะต้องมีการประสานงานเพื่อตรวจสอบโรค บุคคลนั้นอยู่ในพื้นที่เสี่ยง หรืออยู่ในพื้นที่ระหว่าง หรือได้รับการตรวจหาเชื้อแล้วหรือยัง เป็นข้อมูลเบื้องต้น แล้วจึงจะประสานงานมายังอบต. กรณีที่กักตัวที่บ้านได้ ผู้ใหญ่บ้าน อสม.จะต้องลงพื้นที่ตรวจสอบว่าสามารถกักตัวที่บ้านได้ ก็จะแจ้งมายัง อบต. ถ้ากรณีที่ไม่สามารถกักตัวที่บ้านได้ ก็แจ้งมายัง อบต. เพื่อทางอบต.จะจัดเตรียมสถานที่ให้เข้ากักตัวที่ศูนย์กักตัวของอบต. เหตุผลที่ต้องแจ้งล่วงหน้าเนื่องจากจะได้มีการเตรียมการสถานที่ เครื่องอำนวยความสะดวกในหลายๆเรื่อง ถ้ากรณีกักตัวที่บ้าน ก็จะมีการลงพื้นที่ตรวจเยี่ยม และจะมอบถุงยังชีพ ในการช่วยเหลือเบื้องต้น กรณีที่เข้ามากักตัวที่ศูนย์กักตัว ทางอบต.ก็จะออกคำสั่งให้กักตัว ในระยะเวลา 14 วันที่กักตัว อย่างที่นำเรียนว่า อสม.ต้องประสานหน่วยงานสาธารณะสุขเบื้องต้น โรงพยาบาลหรือ รพ.สต. จะต้องแจ้งข้อมูลให้มีการตรวจหาเชื้อของผู้ที่กักตัว ครั้งที่1 หลังจากที่เข้ามากักตัว และนับไปอีก 7 วัน จะต้องตรวจหาเชื้อครั้งที่2 หลังจากหาเชื้อครบทั้ง 2 ครั้ง ผู้กักตัวต้องกักตัวให้ครบ 14 วัน ทาง อบต.ก็จะออกหนังสือรับรองการกักตัว  - กรณีผู้กักตัวตรวจพบเชื้อ โรงพยาบาลจะนำรถมารับ และทาง อบต.ก็จะมีเจ้าหน้าที่เข้าไปดำเนินการฉีดพ่นยาฆ่าเชื้อทั้งหมด  - กรณีผู้ที่กักตัวที่บ้านทางอสม. ก็จะประสานหน่วยงานเพื่อตรวจหาเชื้อเหมือนกัน  - การจัดตั้งศูนย์พักคอยทางอบต. จัดตั้งที่ศูนย์พัฒนาเด็กเล็ก ศูนย์พักคอยมีไว้สำหรับผู้ที่มีเชื้ออ่อน มีอาการดีขึ้น  - ขอนำเรียนว่า ถ้ามีผู้เดินทางมาจากพื้นที่เสี่ยง ขอให้ประสานมาล่วงหน้า เพื่อเตรียม ความพร้อมต่อไป และต้องเปิดเผยข้อมูลทั้งหมด ห้ามปกปิดข้อมูล  - กรณีที่มีการฝ่าฝืน ผู้ที่เดินทางมาจากพื้นที่เสี่ยง ที่ไม่ดำเนินการตามมาตรการการควบคุมโรค ให้ใช้อำนาจของเจ้าพนักงานควบคุมโรคดำเนินการตามกฎหมายต่อไป |
| นายวิเชียร สงเสน  ประธานสภาฯ | ท่านอื่นมีอะไรอีกบ้าง เชิญครับ  -เมื่อไม่มีสำหรับวันนี้การประชุมสภาฯสมัยสามัญเป็นไปด้วยความเรียบร้อย ครบระเบียบวาระการประชุม ต้องขอขอบคุณทุกท่าน ปิดการประชุมครับ  ปิดประชุม เวลา 13.00 น  .  คำนึง จันทร์คง  (นายคำนึง จันทร์คง)  ปลัดองค์การบริหารส่วนตำบล  เลขานุการสภาองค์การบริหารส่วนตำบลชะอวด |